שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**כמו מים לשוקולדה** (בספרדית: ***Como Agua Para Chocolate***) הוא סרט מקסיקני משנת 1992, המבוסס על הרומן הפופולרי באותו השם, מאת לאורה אסקיבל, אשר יצא ב-1989. הסרט, שבוים על ידי אלפנסו אראו, זכה בעשרה פרסי אריאל, כולל הפרס לסרט הטוב ביותר, ואף היה מועמד לפרס גלובוס הזהב לסרט הטוב ביותר בשפה זרה. הסרט הפך לסרט הזר המכניס ביותר בהיסטוריה של ארצות הברית.

עלילה
-----

הסרט נפתח עם אישה צעירה שמספרת על דודתה-הרבא טיטה. במטבח של החווה, מאמא אלנה, בהריון מתקדם, מבשלת עם הטבחית, נאצ'ה, כאשר המים שלה יורדים. היא יולדת על השולחן במטבח. לבעלה מספרים שאשתו לא הייתה נאמנה לו, והוא סובל מהתקף לב ומת. במהלך ילדותה, טיטה מבלה זמן רב במטבח, ונאצ'ה מלמדת אותה איך לנהל מטבח ולבשל.

ב--1910, טיטה היא כבר אישה צעירה, ומתאהבת בפדרו, השכן. פדרו מציע לה נישואין, אך מאמא אלנה, באגרסיביות, מודיעה לטיטה שייעודה הוא להישאר איתה בבית. היא מציעה לפדרו ואביו את ידה של בתה הבוגרת, רוזאורו, במקום זאת. פדרו מקבל את ההצעה, כדי להיות קרוב לטיטה, אך טיטה הרוסה מכך. בזמן שהיא אופה את העוגה לחתונה עם נאצ'ה, היא בוכה, והדמעות שלה זולגות לתוך עוגה. כשהאורחים אוכלים מן העוגה, הם נתקפים צער כובש על אהבותיהם האבודות, ומתחילים להקיא. מאמא אלנה רצה לתוך הבית כדי להסתכל על תמונה של הגבר עמו ניהלה רומן, ומוצאת שם את נאצ'ה, ללא רוח חיים, אוחזת בתמונה של בעלה המנוח.

כעבור חודשיים, רוזאורה נכנסת להריון. בינתיים, פדרו וטיטה מחדשים את קרבתם. יום אחד, טיטה מבשלת ארוחה כשהיא מוצפת ברגשות ארוטיים כלפי פדרו, וכל בני הבית מוצפים רגשות של תשוקה. גרטרודיס, אחותה השנייה, אף בורחת מהבית כדי לתנות אהבים עם קצין מהצבא המהפכני. מאמא אלנה רואה בה "אישה הרוסה", ומתכחשת אליה בתור בתה. היא שורפת את כל רכושה של גרטרודיס, ואוסרת על בני המשפחה לומר את שמה.

רוזאורה יולדת בן, רוברטו. הוא תינוק חולני, והיא לא מצליחה להניק אותו. אך כשטיטה מחזיקה בו, היא מתחילה לייצר חלב, והיא מניקה אותו ומטפלת בו, ונקשרת אליו קשר עמוק. בינתיים, מאמא אלנה רואה את הקרבה המתפתחת בין טיטה לפדרו, וחושדת יותר ויותר שהם מנהלים רומן. כדי למנוע את אהבתם, מאמא אלנה שולחת את פדרו ורוזאורה לגור בטקסס. ללא טיפולה של טיטה, רוברטו נחלש ומת. טיטה, הרוסה, מאשימה את מאמא אלנה, והיא בתגובה מכה בפניה של טיטה עם כף עץ, וגורמת לה לדמם.

טיטה רצה לעליית הגג ונשארת שם במשך כמה ימים. ד"ר ג'ון בראון, רופא משפחה, לוקח את טיטה לביתו בטקסס כדי לטפל בה. צ'נצ'ה, המשרתת של המשפחה של טיטה, באה לביקור, ומודיעה לטיטה שהיא לא רצויה יותר בחווה בפקודת מאמא אלנה. בינתיים, בעקבות טיפולו המסור, טיטה וג'ון מתקרבים, והוא מציע לה נישואים. כעבור זמן קצר, הידיעה מגיעה לאוזני טיטה ששודדים פרצו לבית אמה, תקפו את המשרתים, אנסו את צ'נצ'ה, ורצחו את מאמא אלנה. טיטה חוזרת הביתה ללווייתה של מאמא אלנה. כשהיא עוברת על חפציה, הא מגלה ראיות לרומן שניהלה אמה, ורמזים לכך שאחת מאחיותיה נולדה כתוצאה מרומן זה. גם פדרו ורוזאורה מגיעים ללוויה, כשרוזאורה בהריון מתקדם. היא יולדת בת בריאה, אספרנזה, אך בשל סיבוכים בלידה, לא תוכל שוב ללדת. היא מודיעה שעל פי המסורת המשפחתית, אספרנזה לעולם לא תתחתן, למורת רוחם של טיטה ופדרו. כשפדרו שומע על אירוסיה של טיטה לד"ר בראון, הוא מקנא. באותו לילה, הוא מתגנב לחדרה, ובפעם הראשונה, הם מקיימים יחסי מין.

טיטה חוששת שהיא בהריון. לילה אחד, במהלך ארוחת ערב, גרטרודיס חוזרת לביקור. היא כעת גנרלית בצבא המהפכה, והיא מלווה בבעלה, מפקד המורדים חואן אלחנדרס, וחבורת חייליו. טיטה מספרת לגרטרודיס על חששותיה, וגרטרודיס מעודדת אותה לספר לפדרו. פדרו נכנס לחדר באמצא השיחה, וכך היא נאלצת לספר לו מה קורה. אך טיטה מגלה שהיא לא בהריון ומחליטה להמשיך עם תוכניתה להינשא לד"ר בראון. פדרו מתנגד, ומאיים לספר לבראון על הלילה שבילו יחד. טיטה מספרת לו על כך בעצמה, ומתנצלת שפגעה בו. בראון מקבל את ההתנצלות שלה ואומר לה שהוא עדיין רוצה להיות איתה, אבל הוא מוכן לקבל כל החלטה שנכונה עבורה. לאחר שרוזאורה מתעמתת איתה לגבי הרומן עם פדרו, טיטה מחליטה שהיא לא יכולה לעזוב, וחייבת להישאר כדי להציל את אספרנזה מגורל שרוזאורה מייעדת לה. היא נפרדת מד"ר בראון. כעבור זמן מה, רוזאורה נפטרת ממחלת מעיים. 

שנים מאוחר יותר, אספרנזה מתחתנת עם אלכס בראון, בנו של ד"ר בראון מנישואים שקדמו להכרותו עם המשפחה. טיטה ופדרו חוזרים לבית המשפחתי ביחד אחרי החתונה. בזמן שהם מתנים אהבה, פדרו מת מהתקף לב. בטירוף מחמת אובדנה, טיטה מתאבד על ידי בליעת גפרורים. החדר עולה באש, אשר מתפשטת בכל רחבי החווה. האישה הצעירה שהיא המספרת מגלה כי היא הבת של אספרנזה. היא מגלה כי כאשר אספרנזה חזרה הביתה מירח הדבש שלה, ומצאה את החווה שרופה עד אפר, היא מצאה רק דבר אחד שלא נהרס, וזהו ספר המתכונים של טיטה, אותו היא העבירה לבתה, שאף קרויה על שמה של דודתה-הרבא.

שחקנים ודמויות
--------------

| שם השחקן/ית | שם הדמות | אודות הדמות |
| --- | --- | --- |
| לומי קוואסוס | טיטה |  |
| מרקו לאונרדי | פדרו |  |
| רג'ינה טורנה | מאמא אלנה |  |
| מריו איבן מרטינז | ד"ר ג'ון בראון |  |
| אדה קרסקו | נאצ'ה |  |
| יארלי אריסמנדי | רוזאורה |  |
| קלודט מאייה | גרטרודיס |  |
| פילאר ארנדה | צ'נצ'ה |  |
| רודולפו אריאס | חואן אלחנדרס |  |
| סנדרה אראו | אספרנזה מוסקיס |  |
| אנדרס גרסיה | אלכס בראון |  |

ביקורות ותגובות
---------------

"כמו מים לשוקלדה" זכה בביקורות חיוביות מהמבקרים. באתר Rotten Tomatoes, יש לסרט דירוג חיובי של 91%, בהתבסס על 32 ביקורות. ודירוג ממוצע של 7.5/10.

זכיות ומועמדויות לפרסים
-----------------------

| שנה | פרס | קטגוריה | מועמד/ים | תוצאה | הערות |
| --- | --- | --- | --- | --- | --- |
| ‏1992 | פרסי אריאל | הסרט הטוב ביותר | *כמו מים לשוקולדה* | **זכייה** | ‏ |
| הבמאי הטוב ביותר | אלפונסו אראו | **זכייה** |
| השחקן הטוב ביותר | מריו איבן מרטינז | **זכייה** |
| השחקנית הטובה ביותר | רג'ינה טורנה | **זכייה** |
| לומי קבסוס | **מועמדות** |
| שחקנית המשנה הטובה ביותר | קלודט מאייה | **זכייה** |
| פילאר ארנדה | **מועמדות** |
| השחקן הטוב ביותר בתפקיד קטן | חואקין גארידו | **מועמדות** |
| השחקנית הטובה ביותר בתפקיד קטן | מרגריטה איזבל | **זכייה** |
| התסריט הטוב ביותר | לאורה אסקיבל | **זכייה** |
| הצילום הטוב ביותר | עמנואל לובצקי | **זכייה** |
| העריכה הטוב ביותר | קרלוס בולדו, פרנסיסקו צ'יאו | **מועמדות** |
| העיצוב האמנותי הטוב ביותר | אמיליו מנדוזה, גונזלו סחה, ריקרדו מנדוזה | **זכייה** |
| עיצוב התפאורה הטוב ביותר | מרקו אנטוניו ארטאגה, קרלוס בראון, מאוריסיו דה אגינקו, דניס פיציני | **זכייה** |
| גלובוס הזהב | הסרט הזר הטוב ביותר | *כמו מים לשוקולדה* | **מועמדות** |  |
|

קישורים חיצוניים
----------------

* 

* אתר האינטרנט הרשמי של כמו מים לשוקולדה

* "כמו מים לשוקולדה", במסד הנתונים הקולנועיים IMDb (באנגלית)

* "כמו מים לשוקולדה", באתר נטפליקס

* "כמו מים לשוקולדה", באתר AllMovie (באנגלית)

* "כמו מים לשוקולדה", באתר Rotten Tomatoes (באנגלית)

* "כמו מים לשוקולדה", באתר Box Office Mojo (באנגלית)

* "כמו מים לשוקולדה", באתר Metacritic (באנגלית)

* "כמו מים לשוקולדה", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Laura Esquivel Biography". *Biography.com*. אורכב מ-המקור ב-2008-06-14. נבדק ב-2018-09-03.
2. ↑  Neibylski, Dianna C (1998). "Heartburn, Humor and Hyperbole in Like Water for Chocolate". In Hengen, Shannon (ed.). *Performing Gender and Comedy: Theories, Texts and subtext*. Routledge. p. 189. ISBN 90-5699-539-1..
3. ↑  "Like Water for Chocolate (Como Agua para Chocolate) (1992)". *Rotten Tomatoes*. Fandango Media.
4. ↑  "XXXIV 1992 — Ganadores y nominados" (בספרדית). Asociación Mexicana de Artes y Ciencias Cinematográficas. 1992. אורכב מ-המקור ב-2016-06-16. נבדק ב-2018-09-03.